CELEX: 
Language: mt
Date: 2006-02-18 00:00:00
Title: Deċiżjoni tal-Kunsill ta' l- 14 ta’ Frar 2006 dwar l-iffirmar, f’isem il-Komunità Ewropea, u l-applikazzjoni provviżorja tal-Ftehim fl-għamla ta' Skambju ta' Ittri dwar l-applikazzjoni provviżorja tal-Protokoll li jemenda l-Protokoll li jistipula l-possibiltajiet ta' sajd u l-kontroparti finanzjarja pprovduti fil-Ftehim ta’ Kooperazzjoni fil-qasam tas-sajd marittimu bejn il-Komunità Ewropea u r-Repubblika Islamika tal-Mawritanja għall-perjodu mill- 1 ta’ Awissu 2001 sal- 31 ta’ Lulju 2006

29.9.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               220
            
         DEĊIŻJONI TAL-KUNSILL
   ta' l-14 ta’ Frar 2006
   dwar l-iffirmar, f’isem il-Komunità Ewropea, u l-applikazzjoni provviżorja tal-Ftehim fl-għamla ta' Skambju ta' Ittri dwar l-applikazzjoni provviżorja tal-Protokoll li jemenda l-Protokoll li jistipula l-possibiltajiet ta' sajd u l-kontroparti finanzjarja pprovduti fil-Ftehim ta’ Kooperazzjoni fil-qasam tas-sajd marittimu bejn il-Komunità Ewropea u r-Repubblika Islamika tal-Mawritanja għall-perjodu mill-1 ta’ Awissu 2001 sal-31 ta’ Lulju 2006
   (2006/113/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 37 flimkien ma' l-Artikolu 300(2) tiegħu,
   Wara li kkunsidra l-proposta mill-Kummissjoni,
   Billi:
   
               (1)
            
            
               Il-Protokoll li jistipola l-opportunitajiet ta' sajd u l-kontroparti finanzjarja pprovduti fil-Ftehim ta’ Kooperazzjoni fil-qasam tas-sajd marittimu bejn il-Komunità Ewropea u r-Repubblika Islamika tal-Mawritanja huwa applikabbli għall-perijodu mill-1 ta’ Awissu 2001 sal-31 ta’ Lulju 2006 (1).
            
         
               (2)
            
            
               Meta jitqiesu l-opinjonijiet xjentifiċi dwar il-qagħda tar-riżorsi fiż-Żona Ekonomika Esklussiva tal-Mawritanja u speċjalment ir-riżultati tar-raba’ u tal-ħames grupp ta’ ħidma ta’ l-Istitut tal-Mawritanja għar-Riċerka Oċeanografika u s-Sajd (IMROP) u tal-grupp ta’ ħidma xjentifiku konġunt, u meta jitqiesu l-konklużjonijiet li rriżultaw fil-Kummissjoni mħallta ta’ l-10 ta’ Settembru 2004 u tal-15 u tas-16 ta’ Diċembru 2004, iż-żewġ partijiet iddeċidew li jemendaw l-opportunitajiet attwali ta’ sajd.
            
         
               (3)
            
            
               Ir-riżultati ta’ dawn l-emendi ddaħħlu fl-iskambju ta’ ittri u jittrattaw tnaqqis temporanju ta’ l-attività tas-sajd għall-kategorija tas-sajd għaċ-ċefalopodi (kategorija 5), l-iffissar tat-tieni perjodu ta’ waqfien bijoloġiku ta’ xahar għas-sajd għall-ħut tal-qiegħ, iż-żieda ta' l-għadd ta’ bastimenti għall-kategorija tas-sajd għat-tonn bil-qasab u x-xlief u bil-konzijiet tal-wiċċ (kategorija 8) u għall-kategorija tas-sajd minn bastimenti tas-sajd għal ħut pelaġiku bil-friża (kategorija 9).
            
         
               (4)
            
            
               Sabiex dawn l-emendi li jimmodifikaw l-opportunitajiet ta’ sajd japplikaw mill-iktar fis possibbli, jeħtieġ għalhekk li jiġi ffirmat ftehim fl-għamla ta' skambju ta’ ittri, suġġett għall-konklużjoni definittiva tiegħu mill-Kunsill.
            
         
               (5)
            
            
               Għandu jiġi kkonfermat it-tqassim fost l-Istati Membri tal-possibilitajiet ġodda ta’ sajd kif emendati,
            
         IDDEĊIEDA KIF ĠEJ:
   Artikolu 1
   L-iffirmar tal-ftehim fl-għamla ta' skambju ta' ittri dwar l-applikazzjoni provviżorja tal-Protokoll li jemenda l-Protokoll li jistipula l-possibiltajiet ta' sajd u l-kontroparti finanzjarja pprovduti fil-Ftehim ta’ Kooperazzjoni fil-qasam tas-sajd marittimu bejn il-Komunità Ewropea u r-Repubblika Islamika tal-Mawritanja għall-perjodu mill-1 ta’ Awissu 2001 sal-31 ta’ Lulju 2006 b'dan huwa approvat f’isem il-Komunità, soġġett għall-konklużjoni ta' l-imsemmi ftehim.
   It-test tal-Ftehim huwa mehmuż ma' din id-Deċiżjoni.
   Artikolu 2
   Il-President tal-Kunsill b'dan huwa awtorizzat li jinnomina l-persuna/i bis-setgħa li tiffirma/jiffirmaw il-ftehim fl-għamla ta' skambju ta' ittri f'isem il-Komunità, suġġett għall-konklużjoni tiegħu.
   Artikolu 3
   Il-ftehim fl-għamla ta’ skambju ta’ ittri jiġi applikat mill-Komunità b’mod provviżorju mill-1 ta’ Jannar 2005.
   Artikolu 4
   B'riżultat ta' l-emendi msemmija fl-iskambju ta’ ittri, l-opportunitajiet il-ġodda ta’ sajd għall-kategorija tas-sajd “bastimenti tas-sajd għat-tonn bil-qasab u x-xlief u bil-konzijiet tal-wiċċ” (fajl tekniku nru 8 tal-Protokoll) u għall-kategorija tas-sajd “bastimenti tas-sajd għall-ħut pelaġiku bil-friża” (fajl tekniku nru 9) huma mqassma fost l-Istati Membri kif ġej:
   
               Kategoriji tas-sajd
            
            
               Stat Membru
            
            
               Tunnellaġġ/Numru ta’ bastimenti li jistgħu jintużaw
            
         
               Bastimenti tas-sajd għat-tonn bil-qasab u x-xlief
               Bastimenti bil-konzijiet tal-wiċċ (bastimenti)
            
            
               Spanja
            
            
               20 + 3 = 23
            
         
               Il-Portugall
            
            
               3 + 0 = 3
            
         
               Franza
            
            
               8 + 1 = 9
            
         
               Għall-ħut pelaġiku (bastimenti)
            
            
                
            
            
               15 + 10 = 25
            
         It-tnaqqis temporanju ta’ ħames (5) liċenzji għas-sajd għall-kategorji tas-sajd tal-ċefalopodi jgħodd mill-1 ta’ Jannar 2005. Il-mobilitazzjoni fil-ġejjieni ta’ dawn il-ħames (5) liċenzji se tiġi deċiża bi qbil komuni fi ħdan kummissjoni mħallta komposta mill-Kummissjoni u l-awtoritajiet Mawritani skond il-qagħda tar-riżorsa.
   Jekk il-applikazzjonijiet għal-liċenzji ta’ l-Istati Membri ma jkoprux l-opportunitajiet ta’ sajd iffissati mill-Protokoll, il-Kummissjoni tista’ tqis l-applikazzjonijiet għal-liċenzji ta’ Stat Membru ieħor.
   
      Magħmul fi Brussell, nhar il-14 ta’ Frar 2006.
      
         
            Għall-Kunsill
         
         
            Il-President
         
         K.-H. GRASSER
      
   
   
      (1)  ĠU L 341, 22.12.2001, p. 128.
   
      FTEHIM
      Fl-għamla ta’ skambju ta’ ittri dwar l-applikazzjoni provviżorja tal-protokoll li jemenda l-protokoll li jiffissa l-opportunitajiet ta' sajd u l-kontroparti finanzjarja pprovduti fil-ftehim ta’ kooperazzjoni fil-qasam tas-sajd marittimu bejn il-komunità ewropea u r-Repubblika Islamika tal-Mawritanja għall-perjodu mill-1 ta’ Awissu 2001 sal-31 ta’ Lulju 2006.
      A.   Ittra mill-Gvern tar-Repubblika Islamika tal-Mawritanja
      Għażiż Sinjur,
      Filwaqt li nirreferi għall-Protokoll, inizjalat fil-31 ta’ Lulju 2001, li jiffissa l-opportunitajiet ta' sajd u l-kontroparti finanzjarja pprovduti fil-Ftehim ta’ Kooperazzjoni fil-qasam tas-sajd marittimu bejn il-Komunità Ewropea u r-Repubblika Islamika tal-Mawritanja għall-perjodu mill-1 ta’ Awissu 2001 sal-31 ta’ Lulju 2006, u għar-riżultat tal-Kummissjoni mħallta ta’ l-10 ta’ Settembru 2004 u tal-15 u tas-16 ta’ Diċembru 2004, għandi l-unur ninfurmak li l-Gvern tar-Repubblika Islamika tal-Mawritanja jinsab lest li japplika, skond l-opinjonijiet xjentifiċi, tnaqqis temporanju ta’ l-attività ta’ sajd għall-kategorija tas-sajd għaċ-ċefalopodi kif stipolata fil-fajl tekniku tas-sajd nru 5 ta’ dan il-Protokoll, billi temporanjament inaqqas b'5 liċenzji l-opportunitajiet ta’ sajd fir-rigward tal-opportunitajiet offruti mill-Protokoll. Il-mobilitazzjoni tal-ġejjieni ta’ dawn il-5 liċenzji se tkun deċiża bi qbil komuni skond il-qagħda tar-riżorsa. Il-Gvern tar-Repubblika Islamika tal-Mawritanja se jiddeċiedi wkoll dwar it-tieni perjodu ta’ waqfien bijoloġiku ta’ xahar għas-sajd tal-ħut tal-qiegħ fuq bażi mhux diskriminatorja. Il-Gvern tar-Repubblika Islamika tal-Mawritanja jimpenja ruħu wkoll għall-applikazzjoni ta’ l-emendi magħmula lill-Protokoll għad-dispożizzjonijiet dwar l-opportunitajiet ta’ sajd iffissati mill-fajl tekniku tas-sajd nru 8 għall-kategorija tas-sajd għat-tonn bil-qasbiet u għall-iskejjen li jistadu bil-konz tal-wiċċ billi jżid l-għadd ta' bastimenti ta’ din il-kategorija minn 31 għal 35 u fil-fajl tekniku tas-sajd nru 9 għall-kategorija tas-sajd tal-bastimenti għat-tkarkir għall-ħut pelaġiku bil-friża billi jżid l-għadd ta’ bastimenti ta’ din il-kategorija minn 15 għal 25, b’mod provviżorju b’effett mill-1 ta’ Jannar 2005, fl-istennija tad-dħul tiegħu fis-seħħ, sakemm il-Komunità Ewropea tkun disposta tagħmel l-istess.
      Nibqa' nafulek jekk tikkonfermali l-ftehim tal-Komunità Ewropea dwar din l-applikazzjoni provviżorja.
      Dejjem tiegħek.
      
         
            Għall-Gvern tar-Repubblika Islamika tal-Mawritanja
         
      
      B.   Ittra tal-Komunità Ewropea
      Għażiż Sinjur,
      Għandi l-unur ngħarrfek li rċevejt l-ittra tiegħek bid-data tal-lum, li tgħid kif ġej:
      
         “Għażiż Sinjur,
         Filwaqt li nirreferi għall-Protokoll, inizjalat fil-31 ta’ Lulju 2001, li jiffissa l-opportunitajiet ta' sajd u l-kontroparti finanzjarja pprovduti fil-Ftehim ta’ Kooperazzjoni fil-qasam tas-sajd marittimu bejn il-Komunità Ewropea u r-Repubblika Islamika tal-Mawritanja għall-perjodu mill-1 ta’ Awissu 2001 sal-31 ta’ Lulju 2006, u għar-riżultat tal-Kummissjoni mħallta ta’ l-10 ta’ Settembru 2004 u tal- u tas-16 ta’ Diċembru 2004, għandi l-unur ninfurmak li l-Gvern tar-Repubblika Islamika tal-Mawritanja jinsab lest li japplika, skond l-opinjonijiet xjentifiċi, tnaqqis temporanju ta’ l-attività ta’ sajd għall-kategorija tas-sajd għaċ-ċefalopodi kif stipolata fil-fajl tekniku tas-sajd nru 5 ta’ dan il-Protokoll, billi temporanjament inaqqas b'5 liċenzji l-opportunitajiet ta’ sajd fir-rigward tal-opportunitajiet offruti mill-Protokoll. Il-mobilitazzjoni tal-ġejjieni ta’ dawn il-5 liċenzji se tkun deċiża bi qbil komuni skond il-qagħda tar-riżorsa. Il-Gvern tar-Repubblika Islamika tal-Mawritanja se jiddeċiedi wkoll dwar it-tieni perjodu ta’ waqfien bijoloġiku ta’ xahar għas-sajd tal-ħut tal-qiegħ fuq bażi mhux diskriminatorja. Il-Gvern tar-Repubblika Islamika tal-Mawritanja jimpenja ruħu wkoll għall-applikazzjoni ta’ l-emendi magħmula lill-Protokoll għad-dispożizzjonijiet dwar l-opportunitajiet ta’ sajd iffissati mill-fajl tekniku tas-sajd nru 8 għall-kategorija tas-sajd għat-tonn bil-qasbiet u għall-iskejjen li jistadu bil-konz tal-wiċċ billi jżid l-għadd ta' bastimenti ta’ din il-kategorija minn 31 għal 35 u fil-fajl tekniku tas-sajd nru 9 għall-kategorija tas-sajd tal-bastimenti għat-tkarkir għall-ħut pelaġiku bil-friża billi jżid l-għadd ta’ bastimenti ta’ din il-kategorija minn 15 għal 25, b’mod provviżorju b’effett mill-1 ta’ Jannar 2005, fl-istennija tad-dħul tiegħu fis-seħħ, sakemm il-Komunità Ewropea tkun disposta tagħmel l-istess.
         Nibqa' nafulek jekk tikkonfermali l-ftehim tal-Komunità Ewropea dwar din l-applikazzjoni provviżorja.”
      
      Għandni l-unur nikkonfermalek il-qbil tal-Komunità Ewropea dwar din l-applikazzjoni provviżorja.
      Dejjem tiegħek.
      
         
            F'isem il-Komunità Ewropea